|  |  |
| --- | --- |
|  |  |

19. august 2020

Mál: 20/00501-6

Viðgjørt: Rannvá Magnussen

Til hoyringspartarnar

**Hoyring: Uppskot til broyting av kunngerð um visitasjónsnevnd í sjúkrahúsverkinum**

Hjálagt verður sent til hoyringar *uppskot til broyting av kunngerð um visitasjónsnevnd í sjúkrahúsverkinum*

Endamálið við uppskotinum:

Uppgávan hjá visitasjónsnevndini er, at gera og dagføra leiðreglur viðvíkjandi ávísing av sjúklingum uttanlands og viðgera ítøkilig visitasjónsmál til kanning og viðgerð á viðgerðarstovnum uttanlands. Í 2013 varð avgjørt at flyta fíggjarligu ábyrgdina av serviðgerð uttanlands til sjúkrahúsverkið. Í tí sambandi vórðu uppgávurnar hjá nevndini broyttar nakað, tó valdi man tá, ikki at broyta samansetingina av nevndini.

Mett verður, at av tí at tað er Sjúkrahúsverk Føroya, ið hevur alla ábyrgd av serviðgerð uttanlands bæði fakliga, fíggjarliga og umsitingarliga, at tað er natúrligt, at sjúkrahúsverkið eisini hevur fulla ábyrgd av Visitasjónsnevndini.

Ætlanin er, at broyta kunngerð um visitasjónsnevnd í sjúkrahúsverkinum, soleiðis at Heilsumálaráðið ongan lim hevur í nevndini og at sjúkrahúsverkið sjálvt veitir skrivara til nevndina.

Heilsumálaráðið fer við hesum at kunna um, at freistin at senda inn viðmerkingar til uppskotið er mikudagin 16. September 2020 kl. 15 . Viðmerkingarnar skulu sendast til Heilsumálaráðið á t-post: hmr@hmr.fo ella til Rannvá Bjarkadóttir Magnussen, fulltrúa, á t-post: rannva.magnussen@hmr.fo

Vinaliga

Rannvá Bjarkadóttir Magnussen

fulltrúi

**Uppskotið er sent til ummælis hjá:**

* Sjúkrahúsverk Føroya